Republika Hrvatska

Osnovna škola „Antun Gustav Matoš“ Vinkovci

Ohridska 21, 32100 Vinkovci

OIB: 84615502819

Tel/fax:032/303-699,698  
[agma@os-agmatos-vk.skole.hr](mailto:agma@os-agmatos-vk.skole.hr)

KLASA: 112-01/19-02/04

URBROJ: 2188-19-01-19-11

Vinkovci, 8.11.2019.

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19), te članka 6. i 7. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu Pravilnik), ravnatelj Osnovne škole ˝Antun Gustav Matoš˝ Vinkovci objavljuje

NATJEČAJ ZA RADNO MJESTO – **UČITELJ/ICA EDUKATOR REHABILITATOR,**

**3 IZVRŠITELJA/ICA NA NEODREĐENO, PUNO RADNO VRIJEME**

**Osnovna škola ˝Antun Gustav Matoš˝ Vinkovci u radni odnos na puno, neodređeno radno vrijeme prima 3 (tri) osobe na radno mjesto učitelj/ica edukator-rehabilitator za rad u Posebnim odjelima škole.**

**Uvjeti :** - prema Zakonu o odgoju i obrazovanju u osnovnoj i srednjoj školi (NN 87/08, 86/09, 92/10,105/10, 90/11, 5/12, 16/12, 86/12, 126/12, 94/13,152/140, 7/17, 68/18, 98/19)

Uz **vlastoručno potpisanu prijavu** na natječaj kandidati su dužni priložiti: ŽIVOTOPIS, PRESLIKU DOMOVNICE, PRESLIKU RODNOG LISTA, PRESLIKU DOKAZA O STEČENOJ STRUČNOJ SPREMI, UVJERENJE O NEKAŽNJAVANJU (ne starije od 6 mjeseci), POTVRDA HZMO-a O EVIDENTIRANOM RADNOM STAŽU.

Na natječaj se mogu pod ravnopravnim uvjetima javiti osobe oba spola (članak 13. Zakona o ravnopravnosti spolova). Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaz o pravu na koje se poziva.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na javni natječaj, dužan je priložiti pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidat/ koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanja kandidata za zapošljavanje koji je objavljen na internetskoj stranici škole (<http://os-agmatos-vk.skole.hr/upload/os-agmatos-vk/images/static3/1128/attachment/Pravilnik_o_postupku_zaposljavanja.pdf>)

Procjena odnosno testiranje kandidata provoditi će se **usmeno**.

Obavijest o području provjere, pravnim i drugim izvorima za pripremu kandidata za procjenu odnosno testiranje, vrijeme i mjesto održavanja procjene odnosno testiranja te lista kandidata pozvanih na testiranje objavit će se u roku od najdulje 8 dana od isteka roka za podnošenje prijava na natječaj, na mrežnoj stranici Osnovne škole ˝Antun Gustav Matoš˝ Vinkovci u rubrici „Natječaji“.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za dostavu natječajne dokumentacije je 8 dana od dana objave natječaja na mrežnim stranicama i oglasnoj ploči HZZ-a te mrežnoj stranici i oglasnoj ploči škole i traje od

**8.11. do 15.11.2019. godine**

Prijave sa dokazima o ispunjavanju uvjeta natječaja dostaviti na adresu **Osnovna škola ˝Antun Gustav Matoš˝ Vinkovci, Ohridska 21, Vinkovci s naznakom „Za natječaj- učitelj/ica edukator-rehabilitator˝.**

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u zakonskom roku objavom na Web stranici škole.

**Napomena:** Kandidati na natječaj mogu podnijeti neovjerene preslike dokumenata

Natječajnu dokumentaciju ne vraćamo.

RAVNATELJ ŠKOLE:

Dario Dragun, prof.